Lestijärven kunta / Kaustisen seutukunta

Lestintie 39

69440 LESTIJÄRVI

**Oppia Biohiilen tuotantoon - hankkeen opinto-/tutustumismatkan kuljetus Pohjoismaat 4.5.-10.5.2025 (Norja-Ruotsi-Tanska)**

1. **Hankinnan tausta**

Oppia Biohiileen-hankkeen toteuttaja on Kaustisen seutukunta -organisaatio, jonka jäsenkuntia ovat Halsua, Kaustinen, Lestijärvi, Toholampi ja Veteli.

Maaseudun kehittämisyhdistys Pirityiset ry (Leader) hallitus on tehnyt hankkeelle puoltavan päätöksen. Hanke on parhaillaan ELY-keskuksen päätöksenteossa.

Kaustisen seutukunnan Oppia Biohiileen - hanke on suunnittelemassa opinto-/tutustumismatkaa 4.5.2025 - 10.5.2025 biohiilentuotannosta kiinnostuneille hankkeen avaintoimijoille. Opintomatka on suunniteltu Kaustisen seutukunnan toteuttamassa HIILEKAS-hankkeessa.

1. **Hankinnan kohde**

Pyydämme tarjousta Oppia Biohiileen-opinto/tutustumismatkan kuljetuksista ja laivamatkoista. Matkan kohteena ovat Norjassa, Ruotsissa ja Tanskassa sijaitsevat biohiilentuotantolaitokset 4.5.-10.5.2025 välisenä aikana. Projektipäällikkö on tehnyt matkustussuunnitelman, jonka pohjalta tarjous tulee tehdä. Alustava arvio matkalle osallistujien lukumäärästä on n. 10–15 hlöä.

Matkustussuunnitelma on tämän tarjouspyynnön liitteenä.

Tarjouksen tulee sisältää:

1. Kuljetukset, kuvaus kuljetuskalustosta
2. Tarjottavan kuljetuskaluston tulee soveltua pitkälle matkalle sisältäen seuraavat varustelut; WC, CD/MP3/DVD, jääkaappi, jäähdytysilmastointi AC, turvavyöt kaikissa penkeissä, alkolukko, pöytäryhmät (vähintään 2kpl).
3. Vaihtoehtoisesti pikkubussi (15–20 hlölle). Varustelu CD/MP3/DVD, jääkaappi, jäähdytysilmastointi AC, turvavyöt kaikissa penkeissä, alkolukko, pöytäryhmät (vähintään 2kpl).
4. Kuljettaja

Tarjouksen tulee sisältää kaikki kuljettajan ja kuljetuksen kustannukset.

1. Laivamatkat

4.5.2025 Vaasa-Uumaja (Wasaline) linja-auto + matkustaja (hinta/hlö)

9.5-10.5.2025 vaihtoehtoisesti:

Tukholma-Turku (Viking Line)

* + - Hytti aamiaisella, vaihtoehdot:
      * 2 hlöä/hytti (hinta/hlö)
      * Hyttityyppi: Inside two

tai Kapellskär-Naantali (Finnlines)

* + - Hytti aamiaisella, vaihtoehdot:
      * 2 hlöä/hytti (hinta/hlö)
      * Hyttityyppi: Ikkunaton economy-hytti, 2 vuodetta

1. **Aikataulut**

Tarjoukset tulee toimittaa keskiviikko **9.4.2025 klo 24.00 mennessä.** Valintapäätös tehdään mahdollisimman pian tarjousajan päätyttyä.

1. **Tarjouksessa esitettävät tiedot**

**Tarjouksessa on esitettävä kaikki seuraavat alla luetellut tiedot:**

1. Tarjoavan yrityksen esittely ja osaaminen vastaavista toimeksiannoista
2. Ote kaupparekisteristä tai YTJ-ote ja verovelkatodistus (ei 3kk vanhempi)
3. Tiedot kuljetuskalustosta
4. Hankinnan kokonaishinta sisältäen kaikki palvelun tuottamisesta aiheutuvat kustannukset

(alv 0)

1. **Ilmoitus ja hankintamenettely**

Hankintamenettely on avoin. Hankinnan arvioitu kokonaiskustannus alittaa julkisten hankintojen kansallisen kynnysarvon.

Ilmoitus tästä hankinnasta julkaistaan HILMA-julkiset hankinnat palvelussa [www.hankintailmoitukset.fi](http://www.hankintailmoitukset.fi) , Kaustisen seutukunnan [www.kaustisenseutu.fi](http://www.kaustisenseutu.fi/) ja Kaustisen seutukunnan Facebook – sivuilla. Tarjouspyyntöä lähetetään myös suoraan potentiaalisille kuljetuspalveluiden tarjoajille.

Tarjouksen antavan palveluntarjoajan tulee itse huolehtia siitä, että tämä tarjouspyyntö on kaikkien niiden henkilöiden käytössä, jotka vastaavat tarjousten laadinnasta.

Tarjouksen antaneella taholla ei ole oikeutta vaatia korvausta tarjouksen tekemisestä.

Tarjouspyyntöasiakirja on saatavilla vain suomen kielellä. Tarjous on laadittava kokonaisuudessaan suomen kielellä.

1. **Valinta**

Hyväksyttävän tarjouksen valinta ja palvelun hankinta perustuu kokonaistaloudellisesti edullisimpaan ratkaisuun. Mikäli tarjoaja ei jätä tarjousta määräaikaan mennessä, tarjousta ei käsitellä eikä hyväksytä.

Sellainen tarjous, jonka yhteydessä ei ole toimitettu kaikkia pyydettyjä todistuksia ja selvityksiä, ei vastaa sisällöltään tarjouspyyntöä. Pyydettyjen asiakirjojen toimittamatta jättäminen antaa perusteen tarjouksen hylkäämiselle.

**Arviointi- ja valintakriteerit sekä niiden painoarvot valinnassa ovat:**

1. Kokonaishinta, painoarvo 60 % (60 p)

Halvin tarjous saa maksimipisteet 60. Muiden tarjoajien ja tarjousten pisteet muodostuvat siten, että halvin hinta jaetaan tarjoushinnalla, jolla saatu suhdeluku kerrotaan maksimipisteillä 60.

1. Kuljetuskaluston soveltuvuus, painoarvo 20 % (20 p)

auton vuosimalli, painoarvo 10 % (uusin vuosimalli saa maksimipisteet 10 p ja muut pisteytetään ikäjärjestyksessä uusimmasta vanhimpaan 1 p/vuosi)

varustelutaso, painoarvo 10 %

1. Tarjoavan yrityksen osaaminen ja kokemus vastaavista toimeksiannoista, painoarvo 20 %

(20 p)

Kaustisen seutukunta pidättää itsellään oikeuden olla hyväksymättä mitään jätetyistä tarjouksista, mikäli tarjoukset eivät vastaa haluttua palvelukokonaisuutta tai hankinnan hinta muodostuu liian korkeaksi tai mikäli hankkeen päärahoittaja ilmoittaa hankinnan esteestä tai hankinnalle tulee jokin muu este.

Osatarjoukset eivät ole sallittuja. Vaihtoehtoiset tarjoukset eivät ole sallittuja.

1. **Sopimusehdot**

Toimeksisaajan on eriteltävä kustannukset ja toimitettava niihin liittyvät projektihallinnoinnin edellyttämät dokumentit. Hankinta maksetaan laskua vastaan, erillisen sopimuksen mukaan.

Hankintaan sovelletaan Julkisten hankintojen yleiset sopimusehdot palveluhankinnoissa – sopimusehtoja.

<http://vm.fi/documents/10623/307565/JYSE+palvelut/564be8e8-8ed1-4b44-a206-701e54f6348e>

Mahdolliset erimielisyydet ratkaistaan ensisijaisesti osapuolten välisillä neuvotteluilla ja sen jälkeen välimiesmenettelyllä.

1. **Tarjouksen jättöaika ja voimassaolo**

Pyydämme toimittamaan keskiviikko 09.04.2025 klo 24.00mennessä sähköpostitse osoitteeseen [kirjaamo@kaustisenseutukunta.fi](mailto:kirjaamo@kaustisenseutukunta.fi) .

Sähköpostiviestin otsikkoon teksti: **”Oppia Biohiileen-opintomatka Pohjoismaat”**

Tarjous on allekirjoitettava. Tarjouksen antaja on vastuussa siitä, että tarjouksen on allekirjoittanut toimivaltainen henkilö/nimenkirjoitusoikeuden omaava henkilö tarjouksen antavassa organisaatiossa. Tarjouksen on oltava voimassa 31.05.2025 saakka.

1. **Tarjoustietojen julkisuus**

Kaikki tarjousasiakirjat ovat julkisia. Mikäli tarjoaja katsoo, että joku osa tarjouksesta on liikesalaisuuden luonteinen ja sellaisena salassa pidettävä, tulee tästä mainita erikseen tarjouksessa ja esittää tämä osa erillisenä liitteenä. Tarjouksen hinta ei ole liikesalaisuus.

1. **Lisätietoja**

Lisätietoja hankittavan palvelun sisällöstä antaa sähköpostitse projektipäällikkö Reijo Virtanen [reijo.virtanen@kaustisenseutukunta.fi](mailto:reijo.virtanen@kaustisenseutukunta.fi). Kysymykset ja vastaukset julkaistaan Kaustisen seutukunnan HIILEKAS-hankkeen kotisivulla.

**Lestijärvellä 01.04.2025**

**KAUSTISEN SEUTUKUNTA**

**Petri Jylhä**

**kehittämisjohtaja**